hotchpotch/miracl-hf-unified huggingface dataset:
Mike Comrie
Mike Comrie (s. 11. syyskuuta 1980, Edmonton) on kanadalainen entinen jääkiekkoilija, joka pelasi keskushyökkääjän paikalla.
Comrie pelasi loistavasti nuoruusvuosiensa lopun 1998–2001 Yhdysvaltain yliopistosarjassa ja WHL:ssä. Comrie on Edmonton Oilersin kolmannen kierroksen varaus numero 91. Comrie pelasi ensimmäiset ottelunsa Oilersissa kaudella 2000–2001 pelaten 41 ottelua ja tehden niissä tehopisteet 8 + 14 = 22.
Seuraavalla kaudella (2001–2002) Comrie pelasi Oilersissa kaikki 82 runkosarjan ottelua tehden niissä tehopisteet 33 + 27 = 60. Seuraavankin kauden Comrie pelasi koko kauden Oilersin kokoonpanossa pelaten 69 ottelua ja tehden tehot 20 + 31 = 51.
Comrie ja Edmonton eivät päässeet kesällä 2003 yhteisymmärrykseen uudesta sopimuksesta ja Edmontonin toimitusjohtaja Kevin Lowe myi Comrien joulukuussa 2003 Philadelphia Flyersiin, josta sai vaihdossa puolustaja Jeff Woywitkan ja kaksi varausoikeutta. Pari päivää myöhemmin Comrie ja Philadelphia tekivät yhden vuoden sopimuksen. Flyersissä Comrie ehti pelata vain 21 ottelua, kunnes hänet myytiin Phoenix Coyotesiin vaihdossa Sean Burkeen, Branko Radivojevičiin ja Ben Eageriin . Siellä hän pelasi 28 ottelua ja teki niissä tehot 8 + 7.
Kesällä 2007 Comrie teki vuoden sopimuksen New York Islandersin kanssa. Comrie oli kaudella 2007–2008 Islandersin paras pistemies ja jatkoi sopimustaan joukkueessa myös seuraavalle kaudelle. Helmikuussa 2009 Comrie myytiin kuitenkin Islandersista Ottawa Senatorsiin puolustaja Chris Campolin kanssa. Ottawa antoi kaupassa hyökkääjä Dean McAmmondin ja ensimmäisen kierroksen varausoikeuden .
Syyskuussa 2009 Comrie teki yksivuotisen sopimuksen Edmonton Oilersin kanssa. Syyskuussa 2010 Comrie siirtyi yksivuotisella sopimuksella Pittsburgh Penguinsiin. Kausi Pittsburghissa jäi hänen pelaajauransa viimeiseksi. Comrie ilmoitti uransa päättymisestä helmikuussa 2012, käytyään läpi kolmannen lonkkaleikkauksen viiden vuoden sisällä.
Kanadan maajoukkueessa Comrie pelasi kolme arvoturnausta. Hän oli mukana MM-kilpailuissa vuosina 2002, 2003 ja 2006. Vuoden 2003 kisoista Comrie ja Kanada voittivat maailmanmestaruuden.
Comrie oli naimisissa näyttelijä-laulaja Hilary Duffin kanssa. He menivät kihloihin Havaijilla seurusteltuaan yli kaksi vuotta, ja avioituivat Kaliforniassa kesällä 2010. Heidän ensimmäinen lapsensa Luca Cruz Comrie syntyi 20. maaliskuuta 2012. Pari erosi helmikuussa 2016.
Valkeajärvi
Valkeajärvi tarkoittaa seuraavia:
Valkeajärvi on myös noin 90 suomalaisen järven tai vesialueen nimi, esimerkiksi:Aihepiiriin liittyvät myös seuraavat:
Pietari Hanhivaara
Pietari Hanhivaara eli Hanhi-Pieti, alkujaan Jokela (23. lokakuuta 1833 Kittilä – 17. helmikuuta 1926 Kittilä) oli maanviljelijä, lestadiolaisuuden alkuajan merkittävimpiä maallikkosaarnaajia ja uudenheräyksen pioneereja 1800- ja 1900-luvun hajaannuksen aikana. Toinen uudenheräyksen saarnaaja Fredrik Paksuniemi eli Penikka-Feetu oli hänen veljensä.
Hanhivaara syntyi kittiläläiseen pietistiseen Jokelan sukuun. Kun lestadiolaisuus saapui Kittilään 1848, myös Jokelat kääntyivät siihen. Hän muutti 1864 talonpojaksi Kittilän Hanhimaahan ja otti nimekseen Hanhivaaran. Hanhivaara alkoi kierrellä saarnamiehenä Lapissa ja 1880-luvulta alkaen myös Etelä-Suomessa ja Pietarissa asti. Vuonna 1886 hän oli Lapin kirkolliskokousedustaja. Vuoden 1898 keväällä Hanhi-Pieti kiersi Heikki Syväjärven kanssa Suomessa saarnaamassa uutta heräystä, josta uudenheräyksen leviäminen alkoi. Vuosisadan vaihteen hajaannuksen aikana Hanhivaara ja hänen veljensä olivat Kittilän suunnan eli uudenheräyksen kärkihahmoja. Kittilästä muodostui liikkeen keskus, vaikka lopullinen hajaannus siellä tapahtuikin vasta 1910-luvulla. Vanhoillislestadiolaisten näkökulmasta Hanhivaara oli eriseurainen, mutta uudessaheräyksessä häntä kunnioitettiin patriarkkana.
Hanhivaara oli naimisissa Elsa Maria Lakson (1841-1937) kanssa vuodesta 1858, heille syntyi kahdeksan lasta.
Creatures, Inc.
Creatures, Inc. on japanilainen videopeliyritys, joka on osittain vastuussa Pokémon-peleistä ja -leluista. Yritys on perustettu 8. marraskuuta 1995. Sen pääkonttori sijaitsee Tokiossa.
Fredrik Paksuniemi
Fredrik Paksuniemi (o.s. Jokela; 12. tammikuuta 1840 Kittilä - 27. heinäkuuta 1921), "Penikkamaan Paksu-Feetu", "Saarnaaja Heetu", "Penikka Hettu" tai "Penikka-Feetu", oli yhdessä veljensä Pietari Hanhivaaran kanssa uudenheräyksen ensimmäisiä saarnaajia. Hän teki laajoja saarnamatkoja ympäri Suomea, Lappia, Norjaa, Ruotsia ja Karjalaa.
Fredrik Mikonpoika nai talontyttären Johanna Juhontytär Paksuniemen (30.4.1839 - 3.2.1931) ja otti sukunimekseen Paksuniemi Kittilän Könkäällä sijainneen vaimon kotitilan mukaan. Perhe asui saman kylän Penikkamaa -nimisellä tilalla. Koulusivistystä Paksuniemi ei saanut, mutta hän hankki laajat tiedot itseopiskelulla ja kotikirjaston kartuttamisella.
Monet aikalaiset antoivat vaikutelman älyllisesti ja hengellisesti uteliaasta, valistushenkisestä, sujuvasanaisesta ja leikkisestäkin "pikkuprofeetasta". Tästä kertoo myös Aatu Heiskasen Armon Sanomat -lehdessä julkaistu nekrologi: "Hänellä oli monessa kohdassa vapaampi ja avarampi käsitys kuin on yleensä lestadiolaisilla kristityillä." Kerran hän totesi: "Minulla on siitä Raamatun paikasta sellainen ymmärrys etten uskalla sitä kenellekään lausua."
Hengen hoitamisen lisäksi Paksuniemi oli kiinnostunut maallisten asioiden hoitamisesta. 
Hän edusti Lapin tuomiokuntaa ja talonpoikia vuoden 1891 säätyvaltiopäivillä. Paksuniemi oli aktiivisesti mukana myös kunnallishallinnossa, muun muassa kunnallislautakunnassa, vaivaistalon ja kansakoulun johtokunnissa.
Lars Leevi Laestadiuksen lähetti Juhani Raattama, joka tiettävasti antoi Penikka-Feetulle ja hänen veljelleen "voitelun hengelliseen virtaan", vertasi veljeksiä ytimekkäästi: "Feetulla on terävä miekka ja Pietillä väkevä henki.
Fredrik ja Johanna Paksuniemellä oli kaksi poikaa, Fredrik ("pikku Feetu", s. 3.10.1869) ja Juho (s. 15.9.1878).
Fredrik Mikonpojan vanhemmat olivat Mikko Mikonpoika Jokela (10. toukokuuta 1795 - 30. elokuuta 1883) ja Magdaleena Juhontytär (o.s. Salmi) (4. helmikuuta 1799 - 15. maaliskuuta 1883).
Fuse Games
Fuse Games on englantilainen Cotswoldissa Burfordissa toimiva videopeliyritys, joka tunnetaan parhaiten kehittämästään "Mario Pinball" -pelistä Nintendolle.
Pienen yrityksen perustivat palkintoja voittaneen Pro Pinball -pelisarjan tekijät. Vuoden 2005 E3-messuilla Fuse Games ilmoitti työstävänsä "Metroid Prime Pinball" -peliä.
Genius Sonority
Genius Sonority on videopelejä tekevä yritys. Sen pääasialliset asiakkaat ovat Nintendo, The Pokémon Company ja Square Enix.
Yhtiö perustettiin kesäkuussa 2002. Se on toiminut aina Tokiossa: aluksi Chūōn Nihonbashissa, 2005–2010 Chiyodan Kanda-sudachossa ja vuodesta 2010 lähtien Chūōn Higashi-Nihonbashissa. Yrityksen johtaja on Manabu Yamana. Yrityksen suurimmat omistajat ovat Yamana, Nintendo ja The Pokémon Company.
Yrityksen tunnuslause on ”"Wow"” "for you".
Genius Sonorityn kehittämät pelit:
Kaarle Viikate
Kaarle Viikate (oikealta nimeltään Kalle Virtanen, s. 1975 Kouvola) on suomalainen muusikko ja metalliyhtye Viikatteen perustaja. Hän toimii yhtyeessä laulajana, kitaristina, sanoittajana ja säveltäjänä sekä musiikillisena johtajana. Vuodesta 2008 hän on soittanut bassoa Koljosen tiekiista -nimisessä hardcore punk -yhtyeessä. Hänet tunnetaan rockabillymaisesta tyylistään: Elvis Presley -vaikutteisesta tukastaan ja suurista pulisongeistaan. Virtanen on myös juontajana ja kokkina sarjassa "Rokit kokit", jota esitetään ainoastaan samannimisellä sivustolla. Vuoden 2010 alussa hän alkoi juontaa yhdessa toimittaja Erno Kulmalan kanssa YleX:llä "Metalliliiton" korvannutta raskaan musiikin radio-ohjelmaa "Kaarle ja Erno raskaana".
Ennen Viikate-yhtyeen perustamista Kallella on ollut monia eri yhtyeitä, kuten Twilight Lamp.
Virtanen on myös esiintynyt metalliyhtye Stam1nan musiikkivideoilla ”Edessäni” ja ”Lääke”.
Johanna Kustannuksen kautta ilmestyi vuonna 2015 Kaarle Viikatteen ja Marko Haaviston yhteislevy "Laulu tuohikorteista", jonka kappaleet on Kaarlen käsialaa.
Kaarle on suuremmaksi osaksi toiminut lauluntekijänä niin Viikatteessa kuin Koljosen tiekiistassakin, mutta on tehnyt kappaleita myös Seppo Alvarille sekä Jani & Jetsettersille.
Egyptin kolmas välikausi
Kolmas välikausi oli ajanjakso muinaisen Egyptin historiassa vuosina 1080 eaa. - 712 eaa. Ramses XI:n kuoltua Egypti jakautui kahtia. Ala-Egyptin kuninkaaksi julistautui visiiri Smendes ja Ylä-Egyptiä hallitsi Amonin papisto. Ala-Egyptin hallitsijat yrittää laajentaa valtaansa koko maahan nimittämällä poikansa Amonin ylipapiksi. Hallinto hajosi lopullisesti, kun jo aikaisemmin maahan tulleet libyalaiset palkkasoturit perustivat osittain samanaikaisia kilpailevia dynastioita ja Keski-Egypti jäi paikallisruhtinaiden käsiin.
Forum
Forum (lat. "tori", "aukio") oli antiikin kaupungeissa aukio, jossa hoidettiin julkisia toimia. Kuuluisin forum oli Roomassa sijannut Forum Romanum, joka oli kaupungin julkisen elämän pääpaikka. Muita tärkeitä forumeja Roomassa olivat niin sanotut keisariforumit:
Lahden Laune
Lahden Laune oli Mallasjuoman kivennäisvesimerkki, joka tuotiin markkinoille 1980-luvulla. Mielikuva puhtaudesta ja luonnonmukaisuudesta perustui juoman raakaveteen, soraharjun suodattamaan pohjaveteen.
Egyptin 19. dynastia
Egyptin 19. dynastia oli Ramses I:n perustama, Egyptin uuden valtakunnan aikainen dynastia. Sotilasjohtaja Horemheb valitsi hänet seuraajakseen valtaistuimelle.
Egyptin uusi valtakunta saavutti huippunsa faaraoiden Seti I:n ja Ramses II:n valtakaudella. Ramses II taisteli libyalaisia ja heettiläisiä vastaan. Kadeshin taistelussa 1272 vastustajana oli heettiläisten Muwatalli, taistelun tulos oli suunnilleen tasapeli. Egypti koki 19. dynastian aikana sisäisiä levottomuuksia Merenptahin kuoltua. Oletettavasti Amenmesse kaappasi valtaistuimen Seti IIltä mutta kykeni hallitsemaan vain neljän vuoden ajan ennen kuin Seti II syrjäytti hänet.
Merenptah taisteli maata uhkaavia merikansoja vastaan.
East Orange
East Orange on kaupunki Essexin piirikunnassa, New Jerseyn osavaltiossa, Yhdysvalloissa. Vuonna 2006 kaupungissa arvioitiin asuvan noin 67 000 asukasta, sen väkiluku oli vähenemään päin. Vuoden 2000 väestönlaskennassa lähes 90 % asukkaista oli mustaihoisia, selvästi enemmän kuin osavaltiossa keskimäärin. Kaupungin pinta-ala on 10,2 neliökilometriä, josta ei ole yhtään veden peitossa.
Nykyinen East Orange oli aiemmin osa Newarkia. Vuonna 1720 löytynyt kuparimalmi hoiukutteli sinne asukkaita. Orange erosi omaksi kaupungikseen vuonna 1860, ja East Orange irtosi siitä 1863.
Manokotak
Manokotak on kaupunki Alaskassa Igushikjoen rannalla 40 kilometriä lounaaseen Dillinghamista. Sen asukasluku oli vuoden väestönlaskennassa 442. Kylässä toimii liittovaltion tunnustama eskimoiden heimoyhteisö Manokotak Village Council.
Manokotak on yksi Bristol Bayn alueen nuorimmista kylistä. Se sai pysyvän asutuksen 1946-1947 Igushikin ja Tuklungin kylien yhdistyessä. Ihmisiä muutti kylään myös Kulukakista, Togiakista ja Aleknagikista. Nykyisin monet Manokotakin asukkaista käyttävät Igushikia kesäisin kalastusleirinä. Kylä sai kirkon 1949, koulun 1958-1959 ja postikonttorin 1960. Kaupunkioikeudet Manokotak sai vuonna 1970.
Luontainen kivennäisvesi
Luontainen kivennäisvesi on kivennäisvettä, joka pullotetaan kivennäisvesilähteellä tai sen välittömässä läheisyydessä. Tankkiautolla toiseen paikkaan siirretty luonnonkivennäisvesi muuttuu siirtämisen vuoksi tavallisten kivennäisvesien luokkaan.
Luontainen kivennäisvesi pakataan sellaisenaan mahdollista hiilihapottamista lukuun ottamatta. Näin ollen vichy-vesien tapaan natriumin tai muiden kivennäisten lisääminen luonnonkivennäisveteen ei ole sallittua. Mikäli näin tapahtuu, tulee luonnon kivennäisvedestä tavallista kivennäisvettä.
Koska luontaisen kivennäisveden raakavetenä ei voi käyttää vesijohtovettä, ovat luonnon kivennäisvedet harvinaisempia markkinoilla kuin tavalliset kivennäisvedet. Jotkut luonnon kivennäisvesistä ovat makunsa omaperäisyyden vuoksi arvostettuja kulinaarisia nautintoja.
Suomessa on yksi hyväksytty luontaisen kivennäisveden pullottamo.
Bobby Brown
Bobby Brown (s. Robert Barisford Brown, 5. helmikuuta 1969 Boston, Massachusetts) on yhdysvaltalainen R&B-laulaja.
Brown on ollut yksi kirkkaimmista R&B-tähdistä 1980-luvun lopulta 1990-alkuun saakka. Hänen parhaiten menestynyt albuminsa on "Don't Be Cruel", joka yksin Yhdysvalloissa myi yli kymmenen miljoonaa kappaletta. Hänet tunnetaan "My Prerogative" -hitistä, josta Britney Spears levytti oman versionsa vuonna 2004. Brown teki tunnetuksi New Jack Swingin, joka yhdisteli klassista soulia, urban synth-funkia, ja hip-hop-rytmejä, joissa usein oli mukana rap-riimejä tavanomaisen melodisen säkeen ja kertosäkeen välissä.
Brown oli naimisissa laulaja Whitney Houstonin kanssa vuosina 1992–2007. Pariskunnalla oli yksi yhteinen lapsi, tytär Bobbi Kristina Brown (1993–2015).
Egyptin 20. dynastia
Egyptin 20. dynastia oli melko heikko dynastia, Ramses III oli viimeinen suuri faarao. Tämän jälkeen tuli monia huomattavasti vähämerkityksellisempiä Ramses-suvun faaraoita. Suuri osa tämän dynastian faaraoista on haudattu kuninkaiden laaksoon. 20. dynastia kesti noin 120 vuotta. Setnakhte sai faaraon aseman vasta lähes keski - ikäisenä ja ehti hallita vain lyhyen aikaa. Ramesses III joutui kamppailemaan merikansoja vastaan mutta kykeni voittamaan nämä uhkaajat. Kuningatar Tiye yritti myös surmata Ramses III:n saadakseen poikansa Pentaweren hallitsijaksi mutta yritys epäonnistui. Ramses IIIn poikien välille syntyi perimysriita valtaistuimesta. Tänä aikana myös normaalia lievemmiksi jäänet niilin tulvat koettelivat maata johtaen nälänhätään, levottomuuksiin ja korruptioon. 20. dynastian aikana rosvottiin Egyptin kuninkaanhautoja, erityisesti Ramses IX:n ja Ramses XI:n hallitessa maata. Jo viimeisen kuninkaan Ramses XI:n hallitessa maata hallitsi Ala-Egyptissä ylipappi Smedes. Egyptin 20. dynastian jälkeen maa hajaantui.
Egyptin 4. dynastia
Egyptin 4. dynastian aikana rakennettiin suuret pyramidit. Faarao Khufun eli Kheopsin aikana faaraon mahti nousi huippuunsa, ja hän rakennutti valtavan Kheopsin pyramidin. Faaraon valta heikkeni jo Mykerinoksen eli Menkauran aikana.
Bandai
Bandai Co., Ltd. () on japanilainen leluja valmistava yritys, joka tuottaa myös elokuvia, TV-ohjelmia ja konsolipelejä. Bandai on maailman kolmanneksi suurin leluvalmistaja.
Bandai perustettiin vuonna 1950. Bandai ja Namco muodostivat Namco Bandai Holdings Inc:n fuusioituessaan vuonna 2005.
Eräät yhtiön varhaisista metallisista leluista ovat keräilijöiden keskuudessa haluttuja. Sitten 1980-luvun Bandaista on tullut Japanin suurin leluvalmistaja. Se omistaa oikeudet Japanissa suosittuihin nimikkeisiin kuten Godzilla, Ultraman, Kamen Rider, Super Sentai -sarja, Gundam ja monet muut.
Bandai tunnetaan tamagotchi-nimisestä pelistä.
Bandai on julkaissut käsikonsoleita; WonderSwan, WonderSwan Color ja Swan Crystal julkaistiin vain Japanissa.
Bandai on yhdessä Applen kanssa kehittänyt Apple Bandai Pippin konsolin perustuen Apple Pippin alustaan.
Orrdalsklint
Orrdalsklint tai Orrdals klint on Saltvikissa sijaitseva kallio, jonka korkeus meren pinnasta on 129,1 metriä. Se on Ahvenanmaan korkein kohta.
Alueelta on löydetty kivikautisia asuinpaikkoja noin ajalta 1500 eaa.
Egyptin 12. dynastia
Egyptin 12. dynastia käsitti keskivaltakunnan aikana Amenemhat- ja Senusret-nimisiä (Nenwosret, Sesostris) faaraoita. Egyptin 12. dynastia on parhaiten tunnettu kausi Egyptin historiassa ennen uutta valtakuntaa. Dynastian perustaja Amenemhat I oli edeltävän dynastian faaraon, Mentuhotep IV:n, visiiri. 12. dynastia oli egyptissä vakainta aikaa ennen uuden valtakunnan alkua. Dynastian ensimmäinen hallistija Amenemhet I siiri pääkaupungin perustamaansa Amenemhet-Itj-Tawy nimiseen kaupunkiin. Theba säilytti kuitenkin asemansa maan uskonnollisena keskuksena. Dynastian hallitsijoiden määrä on saatu selville parhaiten Abydoksen kuningasluettelosta. Dynastian aikana tärkeimmäksi jumalaksi tuli Amun. 12. dynastian aikana faaraot kykenivät säilyttämään tasapainon keskushallinnon ja paikallisten viranomaisten välillä. Dynastian kuninkaat kykenivät myös rauhoittamaan beduiinien ryöstelyä rakennuttamalla linnoituksia nubiaan ja egyptin itärajalle. Aikakauden patsaille tyypillisinä piirteinä ovat isot korvat joiden arvellaan osoittaneen faaraoiden ja aateliston kykyä kuunnella alamaisten toiveita.
Sydän- ja verisuonitauti
Sydän- ja verisuonitaudit ovat laaja joukko sairauksia, jotka syntyvät useilla eri mekanismeilla. Osa verisuonitaudeista, kuten ateroskleroosi, ovat hyvin yleisiä. Osa, kuten vaskuliitit, ovat taas harvinaisia sairauksia. Seuraavassa lueteltuna eräitä näistä sairauksista. Luettelo ei ole täydellinen.Sydän- ja verisuonitautien riskitekijöitä ovat muun muassa perinnölliset tekijät, ravinnon rasvapitoisuus ja rasvan laatu, veren korkea kolesterolipitoisuus, tupakointi ja kohonnut verenpaine. Sairastumisriski kohoaa iän myötä. Miehillä on naisia korkeampi riski sairastua sydän- ja verisuonitauteihin.
Sydän- ja verisuonitautien ehkäisyssä kiinnitetään huomiota erityisesti elintapoihin. Verenpaineen nousua voi välttää vähentämällä ylipainoa sekä suolan ja alkoholin käyttöä.
Kohonnutta verenpainetta ja kolesterolia voidaan hoitaa myös lääkkeillä.
Atlus
Atlus on japanilainen videopelejä kehittävä ja julkaiseva yritys. Se on tunnettu kehittämästään/julkaisemastaan roolipelisarjasta "Shin Megami Tensei" (johon kuului myös "Persona" -pelisarja).
Vuodesta 2013 Atlus on ollut Segan omistuksessa.
Atlus on myös julkaissut pelisarjojen "" ja "Double Dragon" osia. Nämä kaksi pelisarjaa ovat alun perin konkurssiin menneen yrityksen Technos Japan Corporation aikaansaannoksia.
Muita tunnettuja pelejä ovat "Snowboard Kids" ja "Snowboard Kids 2" Nintendo 64:lle sekä "Trauma Center" Nintendo DS:lle.
Atlus USA on vuonna 1991 perustettu Atlusin tytäryhtiö, joka vastaa pelien julkaisemisesta Japanin ulkopuolella.
Parhaiten tunnettuja Atlus:n kehittämiä pelejä ja pelisarjoja ovat:
Pomeranian
Pomeranian on pienikokoinen pitkäkarvainen koirarotu, joka tunnettiin ennen myös nimellä kääpiöpystykorva (). Nimi pomeranian tarkoittaa pommerilaista. Se on yksi viidestä saksanpystykorvarodusta. Pomeranian kuuluu FCI-luokituksessa ryhmään 5: pystykorvat ja alkukantaiset rodut.
Pomeranianin säkäkorkeuden tulisi olla sama kuin sen rungon pituus. Rodun erikoisuus on pallomaisen vaikutelman muodostava pitkä karvapeite, joka pysyy pörheänä tiheän ja runsaan pohjavillan ansiosta. Tuuheakarvainen häntä kaartuu selän päälle. Turkki on säänkestävä ja vaatii säännöllistä, joskin helppoa hoitoa. Korvat ovat pienet, pystyt ja pyöreämuotoiset. Silmät ovat hieman vinot, soikeat ja keskikokoiset. Kallo on leveä ja kuono hyvin kiilamainen, joskin kuonon sivuprofiili ei koskaan saa olla laskeva.
Rotumääritelmän mukaan pomeranian on aina valpas, leikkisä, eloisa ja poikkeuksellisen uskollinen omistajaansa kohtaan. Pomeranian on hyvin oppivainen, sinnikäs ja pitkäikäinen sekä tyypillisesti epäluuloinen vierasta kohtaan, joskus haukkuherkkä. Puutteellisesti koulutettuna se on taipuvainen aggressiivisuuteen ja dominoivuuteen. Rotu on säänkestävä mutta ei kestä pakkasta.
Pomeranianilla sallitaan värityksistä musta, ruskea, valkoinen, oranssi, harmaa (riistanvärinen) ja "muunvärinen". "Muita" rodussa esiintyviä värejä ovat kermanvärinen, kerma- ja oranssisoopeli, musta merkein ja kirjava. Vakaviksi virheiksi näyttelykoirilla luetaan lihanvärinen kirsu tai iho kasvoissa, liian vaaleat tai vedenväriset silmät sekä harmailla yksilöillä puutteelliset pään värimerkit. Hylkääviä virheitä ovat selkeät valkoiset laikut muilla kuin valkoisilla/kirjavilla koirilla sekä kaikki merleväritykset.
Pomeranian on rotuna suhteellisen terve. Maailmalla rodulla esiintyy jonkin verran hormonaalisia iho-ongelmia. Suomen kannassa ei kuitenkaan ole raportoitu kuin muutama tapaus. Yhdistyksen jalostusohjesännön mukaan pomeranianeilta tulee tutkituttaa polvet ja silmät ainakin jalostukseen käytettäviltä yksilöiltä. Pomeranianeilla esiintyy jonkin verran myös polvivikoja ja hammaspuutoksia ja lisäksi pomeranialla esiintyy myös usein hammaskiveä.
Keski-Eurooppalaisista ikivanhoista pystykorvatyypeistä polveutuvia pieniä pystykorvia vietiin 800-luvulla Englantiin, missä näistä jalostettiin kääpiömuoto pomeranian. Alun perin rotu on saksalainen, mutta englantilaiset ovat jalostaneet sitä, minkä vuoksi Englantia on sittemmin pidetty rodun kotimaana. Saksassa rotua käytettiin vahtikoirina, jotka ilmoittivat vieraista kulkijoista kipakalla haukkumisella. 1800-luvulla pomeranianit olivat myös suosittuja Euroopan hoveissa.
Kuningatar Victoria kasvatti pomeranianeja ja perusti vuonna 1891 kennelin nimellä Windsor. Tämä kasvatti rodun suosiota. Samana vuonna perustettiin myös pomeranianin rotuyhdistys ja laadittiin edelleen voimassa oleva rotumääritelmä.
Suomeen ensimmäiset pomeranianit tulivat vuonna 1920. Pomeranian on Suomessa on kaikista saksanpystykorvamuunnoksista suosituin. Kasvatus Suomessa alkoi Englannista, Venäjältä ja Ruotsista tuoduilla koirilla. Nykyisin Suomessa syntyy noin 150 pomeranianinpentua vuodessa ja yhteensä koiria on noin 1300.
The Wall Street Journal
The Wall Street Journal (WSJ) on kansainvälinen päivittäin ilmestyvä taloussanomalehti. Se ilmestyy New Yorkissa. Siitä ilmestyy myös eurooppalainen ja aasialainen painos. Lehteä kustantaa Dow Jones & Company, jonka omistaa News Corp.
Lehden historia ulottuu vuoteen 1889, jolloin Charles Dow, Edward Jones ja Charles Bergstresser perustivat sen. Lehden nimi tulee New Yorkin Manhattanilla sijaitsevan Wall Street -kadun mukaan. "The Wall Street Journalin" omistaa Rupert Murdoch, jonka luotsaama News Corporation osti lehden 2007 yli viidellä miljardilla dollarilla.
"The Wall Street Journal" on voittanut arvostetun Pulitzer-palkinnon 29 kertaa.
Lehden verkkopalvelu "The Wall Street Journal Online" on Internetin suosituimpia maksullisia uutispalveluja. Maksulliset verkkopalvelut ovat ylipäänsä harvinaisia suurten lehtien keskuudessa.
"The Wall Street Journal" oli lokakuussa 2009 Yhdysvaltain myydyin päivittäin ilmestyvä sanomalehti. Sen keskimääräinen päivittäinen (ma-pe) levikki oli tuolloin 2,02 miljoonaa. Se ohitti pitkään kärkipaikkaa hallussaan pitäneen USA Todayn, jonka levikki putosi ennätykselliset 17 prosenttia vuodesta 2008. USA Todayn 1,88 miljoonaa oli sen historian huonoin tulos. Lehti puolustautui olevansa vieläkin levikiltään suurin, jos vain painetut lehdet lasketaan. The Wall Street Journalilla oli 931 000 nettitilaajaa jo vuonna 2007, mutta ko. levikin tarkastuslukuihin voidaan laskea sääntöjen mukaan niistä vain osa. Kolmanneksi laajalevikkisin "The New York Times" ei julkaissut 2009 lukujaan samaan aikaan.
"The Wall Street Journal" oli ylipäänsä yksi harvoista vastavirtaan pyristelleistä lehdistä saavuttaen 12 000 lisätilaajaa ajanjaksolla huhtikuu–syyskuu 2009.
Los Angeles Times
Los Angeles Times on Los Angelesissa Yhdysvalloissa päivittäin ilmestyvä sanomalehti. Lehti perustettiin 4. joulukuuta 1881, ja nykyään sen omistaa Tribune Publishing. Vuonna 2013 se oli levikiltään Yhdysvaltojen neljänneksi suurin sanomalehti. Sen levikki oli yli 650 000 digitaaliversio mukaan luettuna.
Los Angeles Times on voittanut historiansa aikana 41 Pulitzer-palkintoa.
Irish Independent
Irish Independent on irlantilainen sanomalehti. Sitä pidetään yleisesti populistisena ja oikeistolaisena, vastakohtana vasemmistolaiselle "The Irish Timesille". 1890-luvulla perustetusta "Daily Irish Independentistä" tuli "The Irish Independent" vuonna 1905. 1970-luvulla omistajanvaihdoksen myötä lehdestä tuli liberaali yhteiskunnallisissa kysymyksissä.
HK Kolskaja GMK Montšegorsk
Hokkeinyi klub Kolskaja GMK, aiemmin "Montšegorsk-Severonikel", (ven. "Кольская ГМК") on venäläinen jääpalloseura jonka kotipaikka on Montšegorskissa Murmanskin alueella.
Seuran perusti vuonna 1957 paikallinen metallurginen kombinaatti nimellä "Severonikel" (suom. "pohjois-nikkeli"), Nimi "Montšegorsk-Severonikel" otettiin käyttöön vuonna 2000. Vuonna 2009 seura nimettiin pääsponsorin, Norilski nikel-konserniin kuuluvan kaivos- ja metallurgiateollisuusyhtiö Kola MMC:n mukaan (ven. Kolskaja GMK).
Historiansa aluksi Severonikel pelasi paikallisessa sarjassa ja voitti Murmanskin alueen mestaruuksia. Joukkue pelasi ensimmäisen A-kakkossarjan ottelunsa 12. joulukuuta 1965 kotonaan HK Trud Krasnogorskia vastaan. Ottelu päättyi vierailijoiden voittoon 1–3. Ensimmäisen ottelunsa korkeimmalla sarjatasolla joukkue pelasi 20. marraskuuta vuonna 1966 Vympel Kaliningradia vastaan, jolle se hävisi 1–2. Joukkueen ensimmäisen maalin korkeimmalla sarjatasolla teki Juri Uljanov yhdeksän minuutin peliajan jälkeen. Kaikkiaan joukkue pelasi Neuvostoliiton pääsarjassa seitsemän kauden ajan (1967, 1970, 1971, 1975, 1976, 1991 ja 1992), mutta ei koskaan saavuttanut mitalisijoja. Pääsarjassa se pelasi 189 ottelua, joista saavutti 33 voittoa, 16 tasapeliä ja 140 tappiota maalierolla 454–914. Joukkueen paras maalintekijä korkeimmalla sarjatasolla oli kaikkiaan 98 maalia tehnyt Anatoli Kleimenov. Eniten otteluita pelasi Jevgeni Pavlotšenkov, kaikkiaan 128. Neuvostoliiton toiseksi korkeimmalla sarjatasolla joukkue pelasi 20 kautta, joiden aikana se saavutti 635 ottelussa 400 voittoa, 87 tasapeliä ja 148 tappiota maalierolla 3 010–1 547. Kaikkiaan 14 kertaa se eteni pudotuspeleihin.
Venäjän korkeimmalla sarjatasolla joukkue on pelannut yhteensä seitsemän kautta, 1992–1998 ja viimeksi kaudella 2002-2003. Sen paras sijoitus Venäjän liigassa on kahdeksas sija vuonna 1994. Venäjän toiseksi korkeimmalla sarjatasolla joukkue on pelannut kaudet 1999–2002 ja 2003-2012. Seura on voittanut sarjan mestaruuden kausina 2002, 2006, 2007 ja 2010. Montšegorsk-Severonikel ei ole kuitenkaan halunnut nousta ylemmälle sarjatasolle, mihin sillä olisi ollut mestaruuksien myötä oikeus.
Elokuussa 2012 seuran pääsponsori Kola MMC ilmoitti vaikeassa taloustilanteessaan jääpalloseuralle rahoituksen päättymisestä, mikä ajoi seuran taloudellisiin vaikeuksiin. Taloustilanteen takia Kolskaja GMK ei osallistunut Venäjän mestaruussarjaan kaudella 2012-13.
The Irish Times
The Irish Times on Irlannin myydyimpiä sanomalehtiä. Sitä pidetään yleisesti liberaalina ja sosiaalidemokraattisena, vastakohtana oikeistolaiselle "Irish Independentille".
Kivinen-Tunguska
Kivinen-Tunguska eli Podkamennaja Tunguska (, "Kivien alta virtaava Tunguska", muita nimiä , "Keski-Tunguska" sekä Чулака́н, "Tšulakan") on Jenisein sivujoki Siperiassa Venäjällä. Kivinen-Tunguska on 1 865 kilometriä pitkä. Se saa alkunsa Keski-Siperian ylängön eteläosasta, josta se virtaa ensin pohjoiseen ja luoteeseen, kääntyy lopulta länteen ja laskee Jeniseihin.
Joen varren sijaitsevat esimerkiksi Krasnojarskin aluepiirin Baikitin ja Vanavaran kylät. Kivisen-Tunguskan vesistöalueella Vanavaran lähistöllä tapahtui 30. kesäkuuta 1908 Tunguskan räjähdys.
Egyptin 1. dynastia
Egyptin 1. dynastia oli muinaista Egyptiä hallinnut faaraoiden suku. Se muodostaa toisen dynastian kanssa Egyptin historiassa thiniittikauden, jolloin pääkaupunkina toimi Thinis. Tietoja tästä kaudesta on saatu muutamista monumenteista ja muista esineistä, joissa on ollut kuninkaallisia nimiä, näistä tärkeimpinä Narmerin paletti ja nuija sekä Denin ja Qa'an kuningaslistat. Tarkkoja tallentuneita tietoja kahdesta ensimmäisestä dynastiasta ei ole säilynyt, ainoastaan listat Palermon kivessä. Hieroglyfit olivat täysin kehittyneitä silloin ja niitä tultiin käyttämään vain vähän muutettuina yli 3000 vuotta.
Ala-Tunguska
Ala-Tunguska eli Nižnjaja Tunguska
() on Jenisein oikeanpuoleinen sivujoki Siperiassa Venäjällä. Se sijaitsee Irkutskin alueen ja Krasnojarskin aluepiirin alueilla. Joki on 2 989 kilometriä pitkä ja se saa alkunsa Keski-Siperian ylängön eteläosasta, josta se virtaa ensin pohjoista kohti, kääntyy sitten länteen ja laskee Jeniseihin Turuhansk‎in kohdalla.
Vuonna 2010 on suunniteltu aloitettavaksi suunnattoman Turuhanskin vesivoimalaitoksen rakentaminen. Suunniteltu pato sijaitsee 120 km joen suulta. Se olisi 200 metrin korkuinen, ja voimalan teho, 12 000 ja 20 000 megawatin väliltä, olisi suurimpia maailmassa. Pato saa aikaan Ala-Tunguskan varrelle noin 10 000 neliökilometrin laajuisen tekojärven, joka peittää alleen taigaa ja tundraa ja evenkiasutusta.
Hudson Soft
Hudson Soft on japanilainen videopelikehittäjä ja -julkaisija, joka perustettiin toukokuussa 1973. Yrityksen perustivat Yuji ja Hiroshi Kudo.
Hudson aloitti myymään tietokonetuotteitta vuonna 1975, mutta saavutti varsinaisen menestyksen vasta vuonna 1984 alkaessaan tuottaa videopelejä Nintendon Famicom-pelikonsolille (NES). Hudsonin ensimmäinen Famicom-peli "Lode Runner" myi 1,2 miljoonaa kappaletta. Yrityksen selvin myyntimenestys on kuitenkin "Bomberman"-pelisarja, joka on ilmestynyt lähes jokaisella konsolilla.
Hudson johti yhteistyötä NEC:n kanssa tuottaakseen PC Engine (Japani)- ja TurboGrafx 16 (Yhdysvallat) -konsolit. PC Engine menestyi Japanissa, mutta sitä markkinoitiin huonosti Yhdysvalloissa, ja Yhdysvaltain markkinoilla käännettiin vain rajallinen määrä pelejä. Konsolille julkaistiin Japanissa seuraaja PC Engine SuperGrafx vuonna 1989.
Pitkän ajan kehittäjänä Nintendon konsoleille toiminut Hudson aloitti yhteistyön Nintendon kanssa, ja perusti yhteisen yrityksen Manegi Co. toukokuussa 1998. Huhtikuussa 2005 Hudson Softista tuli Konamin alajaosto.
23. maaliskuuta 2006 Game Developers Conferencessa Kaliforniassa Nintendon toimitusjohtaja Satoru Iwata ilmoitti tulevalle konsolille Wiille olevan mahdollista ladata internetin kautta PC Enginen pelejä.
Yhtiö liitettiin Konamiin 1.3.2012 ja se lakkasi olemasta itsenäisenä yhtiönä. "Hudson" nimeä käytetään vielä tuotemerkeissä.
Ahonkylä (Ilmajoki)
Ahonkylä on kylä ja taajama Ilmajoella Etelä-Pohjanmaalla. Kylässä on noin 1 000 asukasta ja taajamassa 1 538 asukasta (31.12.2011). Kylä sijaitsee noin kymmenen kilometrin päässä Seinäjoen keskustasta ja on siksi nopeasti kasvava asuntoalue. Aluetta kaavoitetaan ja sinne rakennetaan jatkuvasti. Ahonkylässä on vuonna 1930 perustettu alakoulu, jossa oli lukuvuonna 2017–2018 220 oppilasta.
Ahonkylän luoteispuolella, kantatie 67:n ja Suupohjan radan takana avautuu Alajoen alava viljelymaisema, joka kuuluu Suomen valtakunnallisesti arvokkaisiin maisema-alueisiin.
Ahonkylästä ovat kotoisin muun muassa keihäänheittäjä Tero Pitkämäki ja Ti-Ti Nallesta tuttu Riitta Korpela. Kylä tunnetaan myös lauluyhtye Ahonkylän flikoista, joka nousi suosioon 1970-luvulla.
Egyptin 2. dynastia
Egyptin 2. dynastia on huonosti tunnettu kausi, jolloin maassa käytiin sisällissotia. Kauden lopulla Hotepsekhemui (Khasekhemui) yhdisti maan uudestaan. 2. dynastian kaikista hallitsijoista ei ole yksimielisyyttä, sillä säilyneet kirjalliset lähteet ovat niukat.
Egyptin 3. dynastia
Egyptin 3. dynastian aikana alettiin rakentaa porraspyramideja.
Violet Jessop
Violet Constance Jessop (1. lokakuuta 1887 Argentiina – 5. toukokuuta 1971) oli työntekijä, joka työskenteli White Star Line -varustamon kaikilla kolmella "Olympic"-luokan valtameriristeilijällä. Jessop työskenteli RMS Olympicillä, josta hän siirtyi RMS Titanicille sen haaksirikkoon päättyneen neitsytmatkan ajaksi, sekä näiden alusten sisaraluksella HMHS Britannicilla kun se upposi onnettomuuden seurauksena.
Työskennellessään White Star Linella hyttiemäntänä Jessop oli mukana vuonna 1911, kun RMS Olympic törmäsi HMS Hawkeen. Samaten hän työskenteli RMS Titanicilla tämän neitsytmatkalla. Titanicilla yli 1 500 matkustajaa kuoli, mutta Jessop selvisi hengissä. Ensimmäisen maailmansodan aikana Jessop työskenteli HMHS Britannicilla sairaanhoitajana, kun laiva osui luultavasti merimiinaan. Hän selvisi tästäkin onnettomuudesta. Britannicilla oli noin 1300 henkeä, heistä 30 menehtyi.
Sodan jälkeen Jessop työskenteli jälleen White Star Linella ja myöhemmin Red Star Linella sekä Royal Mail Linella, jonka palveluksessa hän oli aloittanut työuransa vuonna 1908.
Jessop kuoli 83-vuotiaana vuonna 1971 sydämen vajaatoimintaan.
Nathan Gale
Nathan Gale (11. syyskuuta 1979 – 8. joulukuuta 2004) oli ohiolainen mies, joka tappoi ampumalla useita ihmisiä Damageplan-yhtyeen konsertissa vuonna 2004. Gale sai ampumavälikohtauksen yhteydessä surmansa poliisin luodista.
Gale valmistui Marysville High Schoolista vuonna 1998. Helmikuusta 2002 marraskuuhun 2003 hän palveli Yhdysvaltain merijalkaväessä. Hän pelasi myös nuoruudessaan amerikkalaista jalkapalloa.
Joulukuussa 2004 Gale ampui Damageplanin keikalla Alrosa Villassa, Columbuksessa kitaristi Dimebag Darrellin ja kolme muuta ihmistä. Hän myös haavoitti kahta. Poliisi joutui ampumaan Galen kuoliaaksi. Teon motiivia ei tiedetä. Galen tiedetään olleen Pantera-yhtyeen fani, ja jotkut silminnäkijät ovat kertoneet, että Gale huusi jotakin Panteran hieman aiemmin tapahtuneesta hajoamisesta ennen ampumista. Galen surmaama kitaristi Dimebag Darrell kuului aiemmin Panteraan.
Galella oli mielenterveydellisiä ongelmia, joihin hän sai myös lääkitystä. Hänellä oli aiemmin todettu paranoidinen skitsofrenia. Monet Galen tunteneet kertoivat teon jälkeen, että Gale oli usein väittänyt Panteran varastavan hänen kirjoittamiaan lauluja.
Egyptin 5. dynastia
Egyptin 5. dynastia oli muinaisen Egyptin vanhan valtakunnan aikainen hallitsijasuku. Se hallitsi vuosina 2465–2323 eaa.
Eraser vs Yöjalka
Eraser vs Yöjalka (lyhennettynä EvsY) oli helsinkiläinen suomisoundi-tyylistä elektronista musiikkia tuottanut duo, jonka muodostivat Julius "Eraser" Lehmuskallio ja Simo "Yöjalka" Ojala. Projekti sai alkunsa perustajien soittoharrastuksista (piano, sello, kitara, laulu) sekä metallin, konemusiikin ja rapin kuuntelusta, kunnes vuonna 1993 he innostuivat goa trancesta.
2010-luvulle tultaessa yhtyeen aktiivisuus hiipui, ja sittemmin projektista on vastannut lähinnä epäsäännöllisin esiintymisin Lehmuskallio.
EvsY keikkaili Suomessa, Venäjällä, USA:ssa, Japanissa, Ukrainassa ja Israelissa sekä Ruotsissa, Englannissa, Belgiassa, Liettuassa ja Turkissa.
São Paulo (osavaltio)
São Paulo on osavaltio Brasilian eteläosassa. Sen pääkaupunki on samanniminen São Paulo. Osavaltio on Brasilian talouden keskus ja siellä tuotetaan merkittävä osa maan bruttokansantuotteesta. Siellä on arviolta 44 749 699 asukasta (vuonna 2016) ja sen pinta-ala on 248 197 neliökilometriä.
São Paulo on jaettu väestönlaskua ja tilastointia varten 15 suuralueeseen. Hallinnollisesti osavaltio jakautuu 63 ala-alueeseen, jotka jakautuvat edelleen 645 kuntaan. São Paulon suuralueet ovat:
Egyptin 6. dynastia
Egyptin 6. dynastia hallitsi maata vanhan valtakunnan loppupuolella. Tähän hallitsijasukuun kuului myös Pepi II, joka oli Egyptin historian pisimpään hallinnut faarao. Taulukossa olevat hallitusvuodet eivät ole täsmällisiä ja niistä on vaihtelevia tietoja eri lähteissä.
TOSE
TOSE Co., Ltd. () on japanilainen videopelejä kehittävä yritys, joka on tullut tunnetuksi hiljaisuudestaan pelialalla. Vaikka Tose on kehittänyt yli 1100 peliä sitten yrityksen perustamisen 1979, niistä vain harvan voi nimetä Tosen ollessa juuri koskaan nimettynä tekijöissä. Tosen Yhdysvaltojen jaoston varatoimitusjohtaja Masa Agarida on sanonut, että he ovat aina kulissien takana. Yritys kieltäytyy usein laittamasta edes henkilöstön nimiä pelien tekijöihin. Eräs Tosen työntekijöistä, Daisuke Satou, on kertonut, että Tosen tarkoituksena on tukea videopelikehittäjiä. He suostuvat asiakkaidensa toivomuksiin, oli se sitten kokonaan uuden pelin kehittäminen tai pelin kääntäminen toiselle alustalle. Näihin yhteistyökumppaneihin lukeutuu useita suuria pelitaloja, kuten Nintendo, Capcom, Namco, Sony, Square Enix, Electronic Arts ja THQ.
Tose toimii kolmella liiketoiminnan osa-alueella. Videopeli-osaston lisäksi Tose tuottaa sisältöä matkapuhelimiin ja ylläpitää palvelimia; kolmas osasto tuottaa muille kuin pelialustoille tarkoitettuja ohjelmistoja ja tietokonegrafiikoita. Tosella on maailmanlaajuisesti yhteensä kuusi alajaostoa, joista kaksi sijaitsee Kiinassa ja yksi Yhdysvalloissa.
Tose perustettiin 1. marraskuuta 1979 Kiotoon Japaniin. 1980-luvulla yritys aloitti erinäisten ohjelmistojen tekemisen opetus-, peli- ja tapahtumakäyttöön. Vuonna 1990 Tose laajensi tuotantolinjaansa useille pelikonsoleille kuten Game Boy, NES, ja SNES.
Vuonna 1991 Tose perusti alajaoston Yhdysvaltoihin, joka kuitenkin lopetti toimintansa 1993 huonon markkinatilanteen vuoksi; vuonna 1993 Tose myös avasi alajaoston Kiinaan. Yritys perusti Yhdysvaltoihin maaliskuussa 2003 uuden alajaoston, Tose Software Usa Inc.:n, joka toimii Toselle sekä Yhdysvaltojen että Euroopan päämajana.
Ensimmäinen peli, johon Tose omistaa tekijänoikeudet, on "Starfy"-pelisarja; alkuperäinen peli (2002) kehitettiin alusta asti yhteistyössä Nintendon kanssa, jonka vuoksi Tose ja Nintendo jakavat nimikkeen tekijänoikeudet.
Tosen tunnetuimpiin peleihin lukeutuvat muun muassa seuraavat nimikkeet:Tose on myös tehnyt useista peleistä käännöksiä muille alustoille, joista huomattavimpia lienevät useat Squaresoftin nimikkeet NES:ltä ja SNES:ltä. Tunnetuimpiin käännöksiin lukeutuvat muun muassa seuraavat nimikkeet:
Magadan
Magadan () on Magadanin alueen pääkaupunki Ohotanmeren rannalla Venäjän Kaukoidässä. Se on pitkään ollut itäisin Euraasian mantereen rannikon suuri kaupunki, johon on tieyhteys.
Magadanin merkittävimmät teollisuudenalat ovat laivanrakennus- ja kalanjalostusteollisuus. Kaupungin satama on sulana toukokuusta joulukuuhun. Kaupungissa on myös lentokenttä. Kolyman valtatie ei ole aina kulkukelpoinen.
Magadan perustettiin vuonna 1929, ja kaupunki siitä tuli 1933. Magadanin alueen keskus siitä tuli vuonna 1954, jolloin Venäjän Kaukaisen idän maakunta jaettiin pienempiin hallintoyksiköihin.
Jon Balke
Jon Balke (s. 7. kesäkuuta 1955, Hamar, Norja) on norjalainen jazzpianisti, säveltäjä ja yhtyeenjohtaja.
Ammattimaisen uransa Balke aloitti vuonna 1974 soittaen useiden norjalaisten kärkinimien kanssa (muun muassa basisti Arild Andersenin ja kitaristi Jon Ebersonin sekä useiden laulajien yhtyeissä). 1970-luvun loppupuolella Balke työskenteli ja levytti myös monien ulkomaisten muusikoiden kanssa (muun muassa Archie Shepp, John Surman sekä Marilyn Mazur). 1980-luvulla Balke sävelsi paljon musiikkia teatteriesityksiin, taidenäyttelyihin, big bandeille ja kamariorkestereille sekä jatkoi soittamista useissa jazzyhtyeissä. Balke on tehnyt myös paljon yhteistyötä visuaalisten taiteilijoiden ja koreografien kanssa.
Magnetic North Orchestra -yhtyeen debyyttikonsertti oli vuonna 1992. Ideana oli yhdistää perkussioryhmä, jousikvartetti sekä jazzsekstetti ja tutkia tämän epätavallisen instrumentaation mahdollisuuksia. Magnetic North Orchestra on ikään kuin jatke Oslo 13 -yhtyeelle pienellä miehistömuutoksella ja jousien lisäyksellä. Tämän jälkeen orkesteriin on jäänyt noin kahdeksan muusikon ydinryhmä, joka tarpeen mukaan muuttuu isommaksi yhtyeeksi tai pianotrioksi.
Wave Race
Wave Race on Pax Softnican kehittämä ajopeli. Peli on julkaistu Game Boylle kesäkuussa 1992. Sarjassa on myös ilmestynyt osat Nintendo 64:lle sekä Nintendo GameCubelle.
Pelissä on tarkoituksena ajaa vesiskootterilla radan ympäri ja voittaa tietokone tai kaapelin avulla pelaavat ystävät.
Pelissä kaksi pelitilaa, Slalom ja Race. Slalomissa on tarkoitus pujotella porttien läpi maaliin, ja Racessa ajaa rata läpi aikarajan sisällä.
Näkijä
Näkijä ("Medium") on yhdysvaltalainen draamasarja. Sarjan päähenkilönä on meedio Allison DuBois, joka hyödyntää kykyään muodostaa yhteys kuolleisiin työssään syyttäjänvirastossa. DuBois'ta esittävä Patricia Arquette on palkittu roolistaan Emmy-palkinnolla kategoriassa Paras naispääosa draamasarjassa vuonna 2005. 
Sarjan tuotannosta vastaa Emmy-palkittu tuottaja Glenn Gordon Caron. Alun perin sarjaa esitettiin NBC:n verkossa vuosina 2005–2009. Sarja siirtyi CBS:lle viiden tuotantokauden jälkeen vuonna 2009. Syksyllä 2010 alkoi seitsemäs tuotantokausi, joka on sarjan viimeinen. Suomessa Näkijää esittää Nelonen, joka on esittänyt juuri viimeisen eli seitsemännen tuotantokauden Loppuun.
Näkijä perustuu sen konsulttinakin toimivan meedio ja kirjailija Allison DuBois’n elämään. NBC:n websivulla tosielämän DuBois’n on väitetty avustaneen viranomaisia murha- ja katoamistapauksissa, mutta nimeltä mainitut viranomaiset ovat kiistäneet väitteet. Tiettävästi oikean DuBois’n työ lainvalvonnan parissa rajoittuu opiskeluaikaiseen harjoittelijuuskauteen Phoenixin syyttäjänvirastossa. Kuten sarjan päähenkilö, tosielämän DuBois on naimisissa insinööri Joe DuBois'n kanssa ja kolmen lapsen äiti.
Allison DuBois on naimisissa oleva kolmen lapsen äiti, jolla on kyky puhua kuolleiden kanssa ja nähdä heihin tai tuleviin rikoksiin liittyviä vihjeitä unissaan. Allison toimii Phoenixin syyttäjäntoimistossa profiloijana, mutta hyödyntää työssään myös yliluonnollisia kykyjään ja tutkii rikoksia yhdessä etsivä Lee Scanlonin ja muiden viranomaisten kanssa. Hänen esimiehenään toimii syyttäjä Manuel Devalos. Sarjassa seurataan myös DuBois'n perhe-elämää.
Lemmenjoki
Lemmenjoki (saam. "Leammijohka, Leammijokka") on joki Ylä-Lapissa. Joki saa alkunsa Lemmenjoen kansallispuiston eteläosasta Nautajängän tienoilta ja laskee Paatariin ja sieltä lopulta pitkin taimenjokena tunnettua Juutuanjokea Inarijärveen. Joen valuma-alue rajautuu lännessä Vaskojoen valuma-alueeseen ja etelässä Repojoen (Ivalojoen) valuma-alueeseen. Lemmenjoen merkittävin sivujoki on kultalöydöistään tunnettu Morgamoja.
Keskivaiheiltaan Lemmenjoki on leveä. Morgam-Viibus-tunturin kupeesta, Kultasatamaksi nimetystä paikasta, yläjuoksulle päin se on huomattavasti kapeampi. Joen itärantaa reunustavat paikoin hyvin jyrkät kallioseinämät, länsiranta on helppokulkuisempaa. Kesäisin joella on säännöllinen veneyhteys Njurgalahdelta Kultasatamaan. Njurgalahdella sijaitsee leirintäalue ja ravintola. Sieltä on tieyhteys Inarin ja Kittilän väliselle maantielle.
Joen nimi tulee saamen kielen sanasta "Leammijohka", joka tarkoittaa lämmintä jokea. Joella on ympäristöä lämpimämpi paikallisilmasto. Lemmenjoen erämaa-alueiden kultamaille on rakennettu kaksi pientä lentokenttää.
Kaasupurkauslamppu
Kaasupurkauslamppu tai purkauslamppu on sähkölamppujen ryhmä. Kaasupurkauslampuissa valon synnyttää ionisoidussa kaasussa eli plasmassa tapahtuva sähköpurkaus. Ryhmän vanhin edustaja elohopealamppu keksittiin 1930-luvulla. Suurpainenatriumlamppu tuli Suomen teillä käyttöön 1970-luvulla. Kaasupurkauslamput soveltuvat tehonsa ja hyötysuhteensa puolesta mm. ulkoalueiden valaisemiseen, ja siksi niitä on pitkään käytetty katuvaloina.
Egyptin 11. dynastia
Egyptin 11. dynastian aikana hajanainen ensimmäinen välikausi päättyi. Ylä-Egyptin pääkaupungin Theban kuningas Mentuhotep II yhdisti koko maan ja julistautui sen faaraoksi.
Pisaroita ja kyyneleitä
Pisaroita ja kyyneleitä on Gimmel-popyhtyeen kolmas ja viimeiseksi jäänyt albumi vuodelta 2004. Yhtye hajosi kohta albumin julkaisun jälkeen vuoden 2004 lopussa. Albumilta on julkaistu singleinä sen nimikappale ja ”Rakkauden hurrikaani”.
Albumi sisältää yhden soolokappaleen kultakin Gimmelin jäseneltä. Jenni Vartiaisen soolokappale on ”Savua”, Ushma Karnanin ”Puhallus” ja Susanna Korvalan ”Kipinä”.
Albumin paras sijoitus Suomen albumilistalla oli kolmas sija. Listalla albumi oli kuusi viikkoa.
Kuuluisien miesten elämäkertoja
Kuuluisien miesten elämäkertoja (; ; "Rinnakkaiselämäkertoja") on kreikkalaisen filosofin Plutarkhoksen kirjoittama kokoelma elämäkertoja. Plutarkhoksen kirjoittamia elämäkertoja on säilynyt 48, joista 44 on niin sanottuja rinnakkaiselämäkertoja. Rinnakkaiselämäkerroissa Plutarkhos esittelee parittain kreikkalaisen ja roomalaisen henkilön, joilla oli Plutarkhoksen mukaan jotain yhteistä.
Julius Caesarin ja Aleksanteri Suuren elämäkertojen esipuheessa Plutarkhos varoittaa, ettei hän kirjoita historiaa vaan elämäkertoja, ja että hän ei luettele kuuluisien miesten kaikkia tekoja vaan joskus myös heidän sanontojaan ja vitsejään. Plutarkhoksen elämäkerrat sisältävät paljon anekdootteja, eivätkä ne ole aina kovin luotettavia.
Teoksen suomensi osittain Kalle Suuronen 1940-luvulla, mutta käännös julkaistiin vasta 1955, jolloin suomentajakin oli jo kuollut. Käännöksestä on "Suomennoskirjallisuuden historiassa" sanottu, että se ”viehättää edelleenkin tietyllä vanhahtavalla patinallaan”. Suomennosvalikoimassa on 11 elämäkertaa 50:stä säilyneestä. Käännöksessä rinnakkaisuuden ajatukselle rakennetut elämäkertaparit on hajotettu aikajärjestykseen ja elämäkertaparien esipuheet puuttuvat yhtä lukuun ottamatta.
Luettelo henkilöistä, joista Plutarkhos kirjoitti elämäkerran:
Seuraavilla elämäkerroilla ei ollut paria: Aratos, Artakserkses II, Galba ja Otho.
Otaku
Otaku (, uudempana muotona ヲタク, wotaku) on japaninkielinen sana, joka tarkoittaa anime- ja mangaharrastukseensa uppoutunutta ihmistä. Alun perin sana tarkoittaa "kunnioitettavaa kotianne". Sitä on käytetty kohteliaana "sinä"-sanana, mutta sen vanhahtavuuden vuoksi sitä ei juuri nuorisokielessä käytetä enää tässä merkityksessä. Sanaa kuitenkin käytettiin Japanin otakujen sinä-sanana, ja tästä käytöstä Manga Burikko-lehden kolumnisti Nakamori Akio johti 1983 lähtien ilmestyneessä kolumnisarjassaan käytetyn otakua tarkoittaneen nykymerkityksen. Japanissa nimitetään halveksivasti otakuksi niitä, jotka ovat paneutuneet harrastukseensa (esimerkiksi valokuvaukseen, autoihin, videopeleihin tai mangaan) ja omistavat sille käytännössä kaiken vapaa-aikansa ja koko elämänsä. Otakulla voidaan tarkoittaa niin mangan piirtäjiä kuin lukijoitakin. Otaku-nimitys sopii myös animen katsojille.
Länsimaissa otaku-termi on kuitenkin saanut 2000-luvulla enimmäkseen myönteisen sävyn, ja sen määritelmä on muuttunut tarkoittamaan japanilaisen populaarikulttuurin, lähinnä animen ja mangan harrastajaa. Sanan länsimaisen merkityksen mukaiset otakut ovat usein kiinnostuneet myös muun muassa j-rockista (japanilainen rock) ja cosplaysta, eikä otakuja enää mielletä niin usein nörttien alalajiksi kuin 1990-luvulla oli tapana.
Hälytysohje
Hälytysohje on toimenpidesuunnittelma kunnan pelastustoimen yhteistyössä naapurialueiden, muiden pelastustoimintaan osallistuvien viranomaisten ja virka-apua antavien viranomaisten sekä hätäkeskuksen kanssa laatima suunnitelma pelastustoiminnassa tarvittavien voimavarojen hälyttämisestä ja avun antamisesta.
Hälytysohjeen laatimisella pyritään lähimpien ja tarkoituksenmukaisempien pelastuyksiköiden saamista onnettomuuspaikalle.
Hälytysohjeeksi nimitetään myös ohjetta pelastushenkilöstön hälytyksen oikeaksi suoritustavaksi tarvittavista toimenpiteistä.
Paloauton, ambulanssin tai poliisin hälyttäminen tapahtuu alueellisten hälytyskeskusten 112-puhelinnumeron kautta, mikä tarkoittaa sitä, ettei hälytyksen vastaanottajalla ole välttämättä samaa paikallistuntemusta kuin hälyttäjällä, minkä vuoksi hätäkeskuslaitos edellyttää, että varsinkin kesäasukkaat, jotka eivät itsekään välttämättä tunne hyvin aluetta, miltä tekevät hälytyksen, laatisivat jo etukäteen hälytysohjeen, jossa on mainittu esimerkiksi kesäasunnon tarkka sijainti karttakoordinaatteina, jotta hälytysajoneuvot osaisivat ko. alueelle paremmin saapua. Tätä varten on laadittu koordinaattipalvelu.
Suurilla laitoksilla voi valmiuden lisäämiseen tarvita useita samanaikaisia tai tietyssä järjestyksessä suoritettavia yhteydenottoja, minkä vuoksi hälytysohjeet laaditaan osana valmius- tai varautumissuunnittelua.
Francine Pascal
Francine Pascal (s. 13. toukokuuta 1938) on yhdysvaltalainen kirjailija. Hän syntyi New Yorkissa, jossa hän vietti koko nuoruutensa. Hän kävi siellä peruskoulun, lukion ja yliopiston. Hän meni naimisiin John Pascalin kanssa ja heillä on kolme tytärtä.
Pascal on aina pitänyt lukemisesta. Hän keksi idean Sweet Valley Highiin ja ajatteli aluksi myydä idean tv-sarjana tv-verkoston päivittäiseen draamaan, mutta hänen ystävänsä ehdottivat kirjasarjaa. Niinpä tarina alkoi siirtyä paperille. Pascal saa jonkun verran ideoita tyttäristään, mutta suurin osa ideoista kuitenkin syntyy muistelemalla omaa nuoruuttaan ja aikuiseksi kasvamista. Vaikka Sweet Valley High -sarja on Pascalin nimissä, sen kirjoittamiseen on osallistunut ryhmä haamukirjoittajia.
Pascal tunnetaan parhaiten Sweet Valley Highista, mutta hän on kirjoittanut sen lisäksi muitakin kirjoja kuten "Caitlin" ja "Fearless". Hän on myös kirjoittanut aikuisille suunnatun kirjan "The Villa". Joitain kirjoja hän on kirjoittanut yhdessä miehensä ja veljensä Michael Stewartin kanssa.
Pascal asuu vielä nykyäänkin New Yorkissa, mutta osan ajasta hän asuu Ranskan eteläosassa. Kirjoittamisen lisäksi hän harrastaa teatteria ja elokuvia.
Paatari
Paatari eli Pááđáár on noin yhdeksän kilometriä pitkä järvi Inarin Lapissa, kymmenisen kilometriä Inarin kirkonkylästä länteen. Paatariin laskevia jokia ovat: Lemmenjoki, Menesjoki ja Vaskojoki. Paatarin vedet laskevat edelleen Juutuanjokea myöten Inarijärveen.